CELEX: 31981R3473
Language: el
Date: 1981-12-04 00:00:00
Title: Κανονισμός (EOK) αριθ. 3473/81 τής Επιτροπής τής 4ης Δεκεμβρίου 1981 περί τροποποιήσεως τού κανονισμού (EOK) αριθ. 1102/81 περί τών όρων εισαγωγής προϊόντων τού τομέα τού προβείου καί αιγείου κρέατος καταγωγής Γιουγκοσλαβίας

Avis juridique important

|

31981R3473

Κανονισμός (EOK) αριθ. 3473/81 τής Επιτροπής τής 4ης Δεκεμβρίου 1981 περί τροποποιήσεως τού κανονισμού (EOK) αριθ. 1102/81 περί τών όρων εισαγωγής προϊόντων τού τομέα τού προβείου καί αιγείου κρέατος καταγωγής Γιουγκοσλαβίας  

Επίσημη Εφημερίδα αριθ. L 349 της 05/12/1981 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 3473/81 ΤΗΣ ΕΠΙΤΡΟΠΗΣ  της 4ης Δεκεμβρίου 1981  περί τροποποιήσεως του κανονισμού (ΕΟΚ) αριθ. 1102/81 περί των όρων εισαγωγής προϊόντων του τομέα του προβείου και αιγείου κρέατος καταγωγής Γιουγκοσλαβίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 899/81 (2), και ιδίως το άρθρο 33,  Εκτιμώντας:  ότι ο κανονισμός (ΕΟΚ) αριθ. 1102/81 της Επιτροπής (3), καθόρισε τις ποσότητες των προϊόντων του τομέα του προβείου και αιγείου κρέατος καταγωγής Γιουγκοσλαβίας, οι οποίες δύνανται να εισαχθούν το 1981 υπό τους όρους που προβλέπονται στις συμφωνίες με την εν λόγω χώρα· ότι ο κανονισμός αυτός ελάμβανε υπόψη τις ποσότητες που είχαν ήδη εγκριθεί, για το πρώτο και δεύτερο τρίμηνο του 1981, αυτονόμως από την Κοινότητα·  ότι οι εγκριθείσες ποσότητες για τα δύο πρώτα τρίμηνα του 1981 δεν έχουν εξ ολοκλήρου εισαχθεί· ότι είναι, επομένως, αναγκαίο να προσαρμοσθούν οι ποσότη- τες που προβλέπονται από τον κανονισμό (ΕΟΚ) αριθ. 1102/81·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβείου και Αιγείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι ποσότητες των «60» και των «1 550» τόνων που αναφέρονται στο άρθρο 1 υπό β του κανονισμού (ΕΟΚ) αριθ. 1102/81 αντικαθίστανται αντιστοίχως από αυτές των «140» και «2 150» τόνων.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Δεκεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 90 της 4. 4. 1981, σ. 26.  (3) ΕΕ αριθ. L 116 της 28. 4. 1981, σ. 14.